Kazda, Radovan, poslanec NR SR (2020-12-01):
Ďakujem. Vážený pán predsedajúci, v rozprave nevystúpil žiadny poslanec. Teraz pristúpime k hlasovaniu o pozmeňujúcom a doplňujúcom návrhu zo spoločnej správy nasledovne, o bode 1 s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 139 poslancov, za 125, proti nikto, zdržalo sa 14, hlasovali všetci prítomní. Bod č. 1 zo spoločnej správy sme schválili. Kazda, Radovan, poslanec NR SR Pán predsedajúci, keďže sme hlasovali o pozmeňujúcom návrhu zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 139 poslancov, za 135, proti nikto, zdržali 4, hlasovali všetci prítomní. Konštatujem, že sme návrh schválili. Pristúpime k tretiemu čítaniu a otváram rozpravu v rámci tohto čítania. Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pán spravodajca, prosím, uveďte hlasovanie o zákone ako celku a uveďte odporúčanie gestorského výboru. Kazda, Radovan, poslanec NR SR Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 138 poslancov, za 138 poslancov, proti nikto, nezdržal sa nikto, hlasovali všetci prítomní. Konštatujem, že Národná rada schválila vládny návrh novely zákona o regionálnej investičnej pomoci. Nasleduje hlasovanie v prvom čítaní o vládnom návrhu zákona, ktorým sa zrušuje zákon č. 371/2019 o základných požiadavkách na bezpečnosť detského ihriska, tlač 328, bod 23 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Vojtechovi Tóthovi, aby hlasovanie uviedol. (Hlasovanie o vládnom návrhu zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony, tlač 328.) Tóth, Vojtech, poslanec NR SR Ďakujem. V rozprave vystúpil jeden poslanec a nepredložil žiadny návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 139 poslancov, za 138, proti nikto, zdržal sa 1, hlasovali všetci prítomní. Konštatujem, že sa Národná rada uzniesla, že prerokuje tento návrh v druhom čítaní. Pán spravodajca, uveďte, prosím, hlasovanie o pridelení návrhu zákona výborom a o určení lehoty. Tóth, Vojtech, poslanec NR SR Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 22. januára 2021 a v gestorskom výbore do 25. januára 2021. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 138 poslancov, za 138, proti nikto, nezdržal sa nikto, hlasovali všetci. Tento návrh sme schválili. Pokračovať budeme hlasovaním v druhom čítaní o vládnom návrhu zákona, ktorým sa mení a dopĺňa zákon č. 71/2013 o poskytovaní dotácií v pôsobnosti Ministerstva hospodárstva Slovenskej republiky, ktorý prerokúvame v skrátenom legislatívnom konaní, tlač 342. Dávam slovo spoločnému spravodajcovi z výboru pre hospodárske záležitosti poslancovi Radovanovi Kazdovi, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov, tlač 342.) Kazda, Radovan, poslanec NR SR Ďakujem. Vážený pán predsedajúci, v rozprave nevystúpil žiadny poslanec. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 a 2 spoločne s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 138 poslancov, za 137, proti nikto, zdržal sa 1, hlasovali všetci prítomní. Tento návrh sme schválili. Kazda, Radovan, poslanec NR SR Pán predsedajúci, keďže sme hlasovali o pozmeňujúcich návrhoch zo spoločnej správy, sme v treťom čítaní, otvorte, prosím, rozpravu. Grendel, Gábor, podpredseda NR SR Otváram rozpravu v rámci tretieho čítania . Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru. Kazda, Radovan, poslanec NR SR Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 138 poslancov, za 138, proti nikto, nezdržal sa nikto, hlasovali všetci prítomní. Konštatujem, že sme schválili vládny návrh novely zákona o poskytovaní dotácií v pôsobnosti ministerstva hospodárstva. Posledný návrh, o ktorom budeme teraz hlasovať, je návrh zákona v druhom čítaní o zmene zákona, ktorým sa, no teda, ešte raz. Ideme hlasovať v druhom čítaní o vládnom návrhu zákona, ktorým sa mení zákon č. 282/2020 Z. z. o ekologickej poľnohospodárskej výrobe, ktorý takisto prerokujeme v skrátenom legislatívnom konaní, tlač 344. Dávam slovo predsedovi výboru pre pôdohospodárstvo a životné prostredie poslancovi Jaroslavovi Karahutovi, aby hlasovanie uvádzal. Karahuta, Jaroslav, poslanec NR SR Ďakujem za slovo. Pán predsedajúci, v rozprave k návrhu zákona nevystúpil žiadny poslanec. Zo spoločnej správy nevyplývajú žiadne pozmeňujúce alebo doplňujúce návrhy. Pán predsedajúci, keďže návrh zákona prerokúvame v skrátenom legislatívnom konaní, sme v treťom čítaní, prosím, otvorte rozpravu. Grendel, Gábor, podpredseda NR SR Otváram rozpravu v rámci tretieho čítania a pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru. Karahuta, Jaroslav, poslanec NR SR Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť. Grendel, Gábor, podpredseda NR SR Prezentujme sa a hlasujme. (Hlasovanie.) Prítomných 139 poslancov, za 127, proti nikto, zdržalo sa 12, hlasovali všetci prítomní. Konštatujem, že sme schválili vládny návrh novely zákona o ekologickej poľnohospodárskej výrobe. To bolo posledné hlasovanie. S procedurálnym návrhom pán poslanec Fico.